VEGA præsenterer

**Spektakulært og farligt fristende program klar til VEGAs store 50’er fest – Las Vegas-style**  *Masser af dans, fest, swing, rock’n’roll, burlesque-shows og gæstesolister i stjerneklasse – her afslører vi programmet til forårets store 50’er-fest. Som et ekstra treat får du nu chancen for at blive en del aftens lineup, når de kække TillerGirls CPH holder danseaudition i VEGA.*

I de bornerte 50’ere kendetegnede glamour, eksotisk og farligt natteliv syndens by Las Vegas. Så vær klar til en festlig syndflod af dans og underholdning i verdensklasse, når VEGA åbner dørene til den store 50’er-fest – Las Vegas style.

**Musiklaske gæster**

Nicolai Kornerup & orkesteret The Extravaganzas byder i Store VEGA op til et overdådigt ballroom-show med stjerne solister.

The Extravaganzas får selskab af fabelagtige gæster i form af den anerkendte jazzsaxofonist og vokalist [Mads Mathias](http://da.wikipedia.org/wiki/Mads_Mathias) samt musiker [Jeanett Albeck](https://www.facebook.com/jeanett.albeck), der for tiden betager og fortryller som en del af den roste teateropsætning Tove! Tove! Tove! - om Tove Ditlevsens værker og liv.

Med spektakulær hånd fører værtsparret, Tinus De Schunard & Ann Farholdt, dig gennem aftenens program, krydret med indspark fra deres baggrund som henholdsvis burlesque-performer og jazz- og bakkesangerinde.

Signe Frydenlund og danseteamet [TillerGils CPH](https://www.facebook.com/tillergirls?fref=ts) serverer udfordrende trin og kække smil på rad og række til ballroom-showet. Skulle du have lyst til at være en del af aftenens program i den smækreste udgave af dig selv, afholdes der auditions til TillerGirls-truppen tirsdag d. 24. marts kl. 18.30 i VEGA. Læs mere om audition [HER.](https://www.facebook.com/events/652933384853030/)

**Down & dirty med burlesque-performere**

I Lille VEGA kan du få et blik ind i Las Vegas underverden, ”off the strip”, hvor hæmning og sund fornuft bliver parkeret i døren.

[Burlesque Hypnotique](https://www.facebook.com/BurlesqueHypnotique?fref=ts) inviterer til et show af pirrende underholdning. I intime omgivelser kan du lade dig rive med ved Blackjack-bordet, danse til sålen på dine sko giver op og opleve en perlerække af tiden mest kontroversielle burlesque-dansere som [Evilyn Frantic](https://www.facebook.com/evilynfrantic?fref=ts) (Berlin), [Miss Mia](https://www.facebook.com/pages/Miss-Mia/105075869577124?fref=ts), [Miss Lush Exterior](https://www.facebook.com/misslushexterior?fref=ts) og flere overraskelser, der vil blive tilføjet løbende. Lula Rose (Berlin/København) holder dansegulvet glødende med twist og rock’n’roll og tidens hotteste toner.

Gå heller ikke glip af barbershop-kvartetten Svigermors Drøm, der rundt omkring i huset underholder med gamle klassikere. Glæd dig til at starte sommeren med en fest, du får svært ved at gå hjem fra.

**Fakta om 50’er-festen – Las VEGAs style**
Lørdag den 16. maj – Dørene åbner kl. 19.00 og showet starter 20.00
Hele VEGA, Enghavevej 40, 1674 Kbh. V

Billetpris: 250 kr. + gebyr - <http://bit.ly/1Arh7xH>

Læs mere om festen [HER](http://vega.dk/arrangementer/5039er-fest-17261.html).

Få masser af stemning og inspiration til dit outfit på VEGAs [Pinterest side](http://bit.ly/1FWNTrj).